Яшчэ да лістападаўскага падвышэньня платы за камунальныя паслугі, па інфармацыі Міждзяржаўнага статыстычнага камітэту СНД можна было зрабіць выснову, што квартплата ў Беларусі даражэе хутчэй, чымся ў іншых краінах СНД. Міждзяржаўны статыстычны камітэт СНД прыводзіць такія лічбы: кошт электраэнэргіі ў Беларусі павялічыўся на 56,3%, у Расеі - на 32,6%, у Малдове - на 2,5%, а ў Азэрбайджане, Армэніі, Грузіі, Таджыкістане не зьмяняўся наогул. Ацяпленьне ў Беларусі падаражэла на 232% (амаль у два з паловай разы!), у Расеі на 41%, у Малдове на 7,5%, а ў Кыргызстане нават патаньнела на 10%. Кошт газу ў Беларусі ўзрос з улікам лістападаўскага падаражэньня амаль ў 4 разы, у Расеі на 35%, а ў Малдове нават зьнізіўся на 1,3%.